section_heading: Životopis
paragraph_text: Diplomira na Višoj školi za medicinske sestre i zdravstvene tehničare - fizioterapeutski smjer u Zagrebu, te usporedno završava tadašnji Edukacijsko-rehabilitacijski fakultet, smjer tjelesna invalidnost-mentalna retardacija. Nakon završenog dodiplomskog studija na navedenom fakultetu, radi u domovima umirovljenika Trešnjevka i Medveščak na poslovima psihoterapeuta i na poslovima voditeljice izvaninstitucijske skrbi. 1996. godine završava poslijediplomski studij te magistrira na Medicinskom fakultetu Sveučilišta u Zagrebu iz područja socijalne psihijatrije.